turjo4nis/wikipedia-bn-dump-20250701 huggingface dataset:
পাঞ্চাল

পাঞ্চাল () প্রাচীন ভারতের উত্তর গাঙ্গেয় সমতলভূমিতে গঙ্গা-যমুনা দোয়াবে অবস্থিত একটি রাজ্য ছিল। বৈদিক যুগের শেষের দিকে এই রাজ্য দক্ষিণ এশিয়ার অন্যতম শক্তিশালী রাজ্য হিসেবে গণ্য হত। খ্রিস্টপূর্ব পঞ্চম শতাব্দীতে এই রাজ্য বহুশাসিত সমষ্টিতন্ত্রে পরিণত হয়ে ষোড়শ মহাজনপদ হিসেবে পরিগণিত হত। খ্রিস্টপূর্ব তৃতীয় শতাব্দীতে মৌর্য্য সাম্রাজ্যে অন্তর্ভুক্ত হয়েও চতুর্থ শতাব্দীতে গুপ্ত সাম্রাজ্যের শাসনাধীন না হওয়া পর্য্যন্ত পাঞ্চালের স্বায়ত্তশাসন বজায় ছিল।

বৈদিক যুগে পাঞ্চাল
বৈদিক সভ্যতায় ১১০০ খ্রিস্টপূর্ব হতে ৬০০ খ্রিস্টপূর্ব পর্য্যন্ত কুরু রাজ্যের পরেই পাঞ্চাল উত্তরাপথের দ্বিতীয় গুরুত্বপূর্ণ রাজনৈতিক কেন্দ্র ছিল। পাঞ্চালে শৌনক ও তৈত্তিরীয় বৈদিক সম্প্রদায় পাঞ্চাল রাজ্যে গড়ে ওঠে। এই সময় পাঞ্চালে কৃবি, তুর্বষ, কেশিন, সৃঞ্জয় এবং সোমক এই পাঁচটি গোষ্ঠী দ্বারা শাসিত হত। কৃবি গোষ্ঠী থেকে ক্রব্য পাঞ্চাল; তুর্বষ গোষ্ঠী থেকে সোন সত্রসহ; কেশিন গোষ্ঠী থেকে কেশিল দলব্য; সৃঞ্জয় গোষ্ঠী থেকে সহদেব সৃঞ্জয় এবং সোমক গোষ্ঠী থেকে সোমক সহদেব্য ইত্যাদি রাজপুরুষদের নাম বৈদিক সাহিত্য, মহাভারত ও পুরাণে উল্লিখিত রয়েছে। মহাভারতে উল্লিখিত পাঞ্চালের রাজা দ্রুপদ ও তার কন্যা দ্রৌপদী সোমক গোষ্ঠীর অন্তর্ভুক্ত ছিলেন। মহাভারত ও পুরাণে পাঞ্চাল শাসনকারী গোষ্ঠী গুলিকে ভরত গোষ্ঠীর শাখা বলেও উল্লেখ করা হয়েছে।

মগধের শাসনাধীন পাঞ্চাল 

আনুমানিক ৫০০ খ্রিস্টপূর্বাব্দে পাঞ্চাল রাজতন্ত্র গণশাসিত সমষ্টিতন্ত্রে পরিণত হয়। বৌদ্ধ গ্রন্থ সুত্তপিটকের অঙ্গুত্তরনিকায় অংশে পাঞ্চালকে ষোড়শ মহাজনপদের অন্যতম বলে বর্ণনা করা হয়েছে। পাঞ্চাল রাজশব্দোপজীবিন সংবিধান অনুসরণ করত বলে খ্রিস্টপূর্ব চতুর্থ শতাব্দীতে রচিত অর্থশাস্ত্রে উল্লিখিত রয়েছে। খ্রিস্টপূর্ব চতুর্থ শতাব্দীর মধ্যভাগে মহাপদ্ম নন্দের রাজত্বকালে পাঞ্চাল নন্দ রাজবংশের শাসনাধীন হয়।

অহিচ্ছত্রে আবিষ্কৃত মুদ্রা 

অহিছত্র ও তার পার্শ্ববর্তী স্থান থেকে আবিষ্কৃত বেশ কিছু  মুদ্রা থেকে মৌর্য যুগের পরবর্তী কালে পাঞ্চাল শাসনকারী কয়েকজন স্বাধীন নৃপতির প্রমাণ যাওয়া যায়। এই মুদ্রাগুলি তামার সংকর যুক্ত ধাতব ও গোলাকার। মুদ্রাগুলির মধ্যভাগে চতুর্ভজাকৃতি বিশিষত একটি গর্তে তিনটি চিহ্নের সারির নিচে একটি পংক্তিতে শাসকের নাম খোডিত রয়েছে। মুদ্রার অপর পীঠে কোন বৈদিক দেবতার চিহ্ন খোদিত রয়েছে। এই সমস্ত মুদ্রায় যে সমস্ত রাজাদের নাম পাওয়া গেছে, তারা হলেন বঙ্গপাল, যজ্ঞপাল, দমগুপ্ত, রুদ্রগুপ্ত, জয়গুপ্ত, সূর্য্যমিত্র, ফাল্গুনীমিত্র, ভানুমিত্র, ভূমিমিত্র, ধ্রুবমিত্র, অগ্নিমিত্র, ইন্দ্রমিত্র, বিষ্ণূমিত্র, জয়মিত্র, প্রজাপতিমিত্র, বরুণমিত্র, অনামিত্র, ভদ্রঘোষ ও যুগসেন। পভোষ লিপিতে খোদিত বৈদেহীপুত্র অশধসেনার পিতামহ অহিচ্ছত্রের অধিপতি শৌনকযোনিপুত্র বঙ্গপাল এবং আবিষ্কৃত মুদ্রায় খোদিত বঙ্গপাল একই ব্যক্তি বলে ঐতিহাসিকদের মত। সম্ভবত অচ্যুত পাঞ্চালের শেষ স্বাধীন রাজা ছিলেন, যিনি গুপ্ত সম্রাট সমুদ্রগুপ্ত দ্বারা পরাজিত হলে পাঞ্চাল গুপ্ত সাম্রাজ্যের অধীন হয়। অচ্যুতের মুদ্রায় একদিকে তার নাম ও অপরদিকে একটি চাকা খোদিত রয়েছে।

তথ্যসূত্র 

মহাজনপদ
প্রাচীন জনগোষ্ঠী
ইন্দো-আর্য জাতিগোষ্ঠী
হিন্দু পুরাণে বর্ণিত স্থান
প্রাক্তন রাজ্য
মাই স্যাসি গার্ল

মাই স্যাসি গার্ল  (; " অদ্ভুতুড়ে সেই মেয়েটি")  ২০০১ সালে মুক্তিপ্রাপ্ত দক্ষিণ কোরিয়ার একটি প্রণয়ধর্মী হাস্যরসাত্মক চলচ্চিত্র যা পরিচালনা করেছেন কোয়াক জ্যা ইয়ং। মূল চরিত্রসমূহের অভিনয়ে ছিলেন  ছা থ্যা হিয়ন,জুন জি হিয়ন ।চলচ্চিত্রতই কিম হো-সিকের লেখা ব্লগ পোস্টের একটি সিরিজে বলা একটি সত্য গল্পের উপর ভিত্তি করে তৈরি করা হয়েছে, যিনি পরে সেগুলোকে একটি কাল্পনিক উপন্যাসে রূপান্তর করেছেন।

চলচ্চিত্রটি  সমগ্র দক্ষিণ কোরিয়ায় ব্যাপক সফলতা লাভ করে এবং কোরিয়ার সর্বকালের অন্যতম সেরা হাস্যরসাত্মক চলচ্চিত্র হিসেবে আত্মপ্রকাশ করে। তাছাড়া চলচ্চিত্রটি মুক্তি পাওয়ার পর সমগ্র পূর্ব এশিয়া- জাপান,চীন,তাইওয়ান। জুড়েও ব্যাপক সফলতা অর্জন করে।

কাহিনী সংক্ষেপণ

অভিনয়ে
 ছা থ্যা হিয়ন 
 জুন জি হিয়ন
 কিম ইন মুন
 সোং ওক সুক 
 হান জিন হি
 ইয়াং গিয়াম সিয়ক

তথ্যসূত্র

বহিঃসংযোগ 
 
 The original internet serial from which the movie was based, by Kim Ho-sik 
 Review at koreanfilm.org
 Overview at All Movie

কোরীয় ভাষার চলচ্চিত্র
দক্ষিণ কোরীয় চলচ্চিত্র
২০০১-এর চলচ্চিত্র
প্রণয়ধর্মী উপন্যাস অবলম্বনে চলচ্চিত্র
দক্ষিণ কোরীয় প্রণয়ধর্মী হাস্যরসাত্মক চলচ্চিত্র
২০০০-এর দশকের দক্ষিণ কোরীয় চলচ্চিত্র
২০০০-এর দশকের কোরীয় ভাষার চলচ্চিত্র
অবন্তী

অবন্তী () প্রাচীন মধ্য ভারতের একটি রাজ্য ছিল, যেটি বর্তমানে প্রায়শই মালব অঞ্চল হিসেবে বিবেচিত। বৌদ্ধ গ্রন্থ সুত্তপিটকের অঙ্গুত্তরনিকায় অংশে অবন্তীকে ৬ষ্ঠ খ্রিষ্টপূর্বাব্দের ষোড়শ মহাজনপদের অন্যতম বর্ণনা করা হয়েছে। বিন্ধ্য পর্বতমালা দ্বারা এই জনপদ দুই ভাগে বিভক্ত ছিল, উত্তর ভাগের রাজধানী ছিল উজ্জয়িনী এবং দক্ষিণ ভাগের রাজধানী ছিল মহিষমতি।

মহাভারতের উদ্যোগ পর্বে (১৯.২৪) অবন্তীর অধিবাসীদের মহাবল হিসেবে বর্ণনা করা হয়েছে। বিষ্ণু পুরাণ (২.৩), ভগবৎ পুরাণ (১২.১.৩৬) ও ব্রহ্ম পুরাণ (১৯.১৭) অনুসারে, তাদের বিন্ধ্য পর্বতমালার পশ্চিম শাখা পারিযাত্রা পর্বতের অধিবাসী হিসেবে উল্লেখ করা হয়েছে।

হৈহেয় 
পুরাণ অনুসারে হৈহেয় গণসমষ্টি অবন্তীর প্রাচীন শাসক ছিল, যারা নাগাদের নিকট থেকে অঞ্চলটি দখল করে। প্রাথমিকভাবে তারা মহিষমতিকে রাজধানী করে রাজ্যশাসন করত। পরবর্তীকালে সমগ্র জনপদকে রাজধানী মহিষমতি ও উজ্জয়িনী এ দুটি অংশে বিভক্ত করা হয়। বীতিহোত্র, ভোজ, অবন্তী, তুন্ডীকের ও সর্য্যত- এই পাঁচটি গোষ্ঠী নিয়ে হৈহেয় গণসমষ্টি গঠিত ছিল। পরবর্তীকালে বীতিহোত্র গণ শক্তিশালী হলে হৈহেয় ও বীতিহোত্র উভয়ে একই গণ হিসেবে উল্লিখিত হতে থাকে। শেষ বীতিহোত্র শাসক রিপুঞ্জয়কে তার অমাত্য (মন্ত্রী) পুলিকা সিংহাসনচ্যুত করেন এবং নিজপুত্র পজ্জোতকে সিংহাসনে আসীন করেন। উজ্জয়িনীর কিছুু স্থান অবন্তীর রাজ ধানী ছিল।

দীঘনিকায়ের মহাগোবিন্দসুত্তে অবন্তীরাজ বেস্সভূ বা বিশ্বভূর উল্লেখ রয়েছে, যিনি মহিষমতি থেকে রাজ্যশাসন করতেন।

প্রদ্যোত রাজবংশ 

গৌতম বুদ্ধের সমসাময়িক পজ্জোত বা প্রদ্যোত, যিনি চণ্ডপ্রদ্যোত মহাসেন নামেও পরিচিত ছিলেন, অবন্তীর প্রদ্যোত রাজবংশের প্রতিষ্ঠাতা ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনের সঙ্গেও যুদ্ধে লিপ্ত হন।

প্রদ্যোতের দুই ছেলে ছিল, গোপাল ও পালক, এবং প্রদ্যোতের পর পুত্র পালক অবন্তীর সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়। এই বিদ্রোহের ফলে আর্য্যককে অবন্তীর সিংহাসনে বসানো হয়। পুরাণে আর্য্যকের পরে পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন।

মগধের শাসনাধীনে 

শিশুনাগ রাজবংশের শাসনে অবন্তী মগধের অন্তর্ভুক্ত হয়। মৌর্য্য সাম্রাজ্যের অধীনে অবন্তী সাম্রাজ্যের পশ্চিমদিকের একটি প্রদেশে পরিণত হয়, যখন তার নতুন নাম হয় অবন্তীরট্ঠ  এবং উজ্জয়িনী নগরী এই প্রদেশের রাজধানী ছিল। প্রথম রুদ্রদমনের জুনাগড় শিলালিপিতে চন্দ্রগুপ্ত মৌর্য্যের রাজত্বকালে এই প্রদেশের শাসনকর্তা ছিলেন পুষ্যগুপ্ত। বিন্দুসারের রাজত্বকালে অশোক এই প্রদেশের শাসনকর্তা ছিলেন। মৌর্য্য সাম্রাজ্যের পতনের পর পুষ্যমিত্র শুঙ্গের রাজত্বকালে তার পুত্র অগ্নিমিত্র এই প্রদেশ শাসন করেন।

তথ্যসূত্র 

 
মহাজনপদ
উজ্জয়িনীর ইতিহাস
যাদব রাজ্য
সাভার মডেল থানা

সাভার মডেল থানা বাংলাদেশের ঢাকা বিভাগের ঢাকা জেলার অন্তর্গত সাভার উপজেলার অধীন একটি থানা। থানাটির আয়তন ১৩১.৪৯ বর্গ কিলোমিটার।

প্রশাসনিক বিন্যাস 
সাভার মডেল থানা একটি পৌরসভা ও ৭ টি ইউনিয়ন নিয়ে গঠিত।
 পৌরসভার নাম সাভার পৌরসভা এবং
 ইউনিয়নগুলো হল: বিরুলিয়া, সাভার, তেঁতুলঝোড়া, বনগাঁও, আমিনবাজার, কাউন্দিয়া এবং ভাকুর্তা ইউনিয়ন।

তথ্যসূত্র

বহিঃসংযোগ 

সাভার উপজেলা
ঢাকা জেলার থানা
মনীষা কোইরালা

মনীষা কৈরালা বা মনিষা কোইরালা (, ১৬ আগস্ট ১৯৭০) হলেন একজন নেপালি অভিনেত্রী, যিনি প্রধানত বলিউড (হিন্দি) চলচ্চিত্রে কাজ করে থাকেন। তিনি নেপালি রাজনীতিতে সুপরিচিত কৈরালা পরিবারে জন্মগ্রহণ করেন। তিনি প্রকাশ কৈরালা ও সুষমা কৈরালা কন্যা এবং নেপালের ২২তম প্রধানমন্ত্রী বিশ্বেশ্বর প্রসাদ কৈরালার নাতনী। কর্মজীবনে কৈরালা তিনটি ফিল্মফেয়ার পুরস্কার, একটি ফিল্মফেয়ার পুরস্কার দক্ষিণ ও একটি স্ক্রিন পুরস্কারসহ একাধিক পুরস্কার অর্জন করেছেন। ২০০১ সালে নেপাল রাজ্য তাকে নেপালের দ্বিতীয় সর্বোচ্চ বেসামরিক সম্মাননা অর্ডার অব গোর্খা দক্ষিণ বাহুয় ভূষিত করে।

চলচ্চিত্রে অভিনয়ের পাশাপাশি কৈরালা মঞ্চে পরিবেশনার সাথে জড়িত এবং তার জরায়ুর ক্যান্সার নিয়ে রচিত উপন্যাস হিলড রচনায় সাহায্য করেন। কৈরালা ১৯৯৯ সালে ইউএনপিএফের শুভেচ্ছাদূত হিসেবে নিয়োগ পান এবং ২০১৫ সালে তিনি ২০১৫ সালের এপ্রিলে নেপালের ভূমিকম্প পরবর্তী সময়ে ত্রাণকার্যের সাথে জড়িত ছিলেন। তিনি নারীর অধিকার, নারীর প্রতি সহিংসতা দমন, মানব পাচার ও ক্যান্সার বিষয়ক সচেতনতায় কাজ করেন।

১৯৯১ সালে মুক্তিপ্রাপ্ত হিন্দি ভাষার সওদাগর ছিলো মনীষা অভিনীত প্রথম ভারতীয় চলচ্চিত্র।

নির্বাচিত চলচ্চিত্রের তালিকা

পুরস্কার ও সম্মাননা
বিজয়ী
 ১৯৯৪, স্মিতা পাতিল স্মৃতি পুরস্কার
 ১৯৯৬: শ্রেষ্ঠ অভিনেত্রী বিভাগে ফিল্মফেয়ার পুরস্কার (তামিল), বোম্বে
 ১৯৯৬: শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার, বোম্বে
 ১৯৯৭: শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার - খামোশি: দ্যা মিউজিক্যাল
 ১৯৯৭: শ্রেষ্ঠ অভিনেত্রী বিভাগে স্ক্রিন পুরস্কার, খামোশি: দ্যা মিউজিক্যাল
 ২০০১: চলচ্চিত্র শিল্পে অবদানের জন্য নেপাল রাজ্য কর্তৃক প্রদত্ত সম্মাননা অর্ডার অব গোর্খা দক্ষিণ বাহু
 ২০০৩: শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার, কোম্পানি
 ২০০৪: শ্রেষ্ঠ অভিনেত্রী বিভাগে বঙ্গ চলচ্চিত্র সাংবাদিক সমিতি পুরস্কার - এসকেপ ফ্রম তালিবান
 ২০১৪: ইন্ডিয়া টুডে বর্ষসেরা নারী পুরস্কার
 ২০১৭: দাদাসাহেব ফালকে সাহসিকতা ও সৌন্দর্য পুরস্কার
 ২০১৭: ভারতীয় চলচ্চিত্রে অবদানের জন্য নবভারত টাইমস পুরস্কার
 ২০১৮: ভারতীয় চলচ্চিত্রে সবচেয়ে বৈচিত্রময় অভিনেত্রী হিসেবে দাদাসাহেব ফালকে ফিল্ম ফাউন্ডেশন পুরস্কার

তথ্যসূত্র

বহিঃসংযোগ

 

১৯৭০-এ জন্ম
জীবিত ব্যক্তি
২০শ শতাব্দীর নেপালি অভিনেত্রী
২১শ শতাব্দীর নেপালি অভিনেত্রী
কৈরালা পরিবার
কাঠমান্ডুর অভিনেত্রী
নিউ ইয়র্ক বিশ্ববিদ্যালয়ের প্রাক্তন শিক্ষার্থী
নেপালি চলচ্চিত্র অভিনেত্রী
তামিল চলচ্চিত্র অভিনেত্রী
মালয়ালম চলচ্চিত্র অভিনেত্রী
হিন্দি চলচ্চিত্র অভিনেত্রী
ভারতে নেপালি প্রবাসী
অর্ডার অব গোর্খা দক্ষিণ বাহু
ক্যান্সারে আক্রান্ত ব্যক্তি
শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার বিজয়ী
ফিল্মফেয়ার পুরস্কার দক্ষিণ বিজয়ী
শ্রেষ্ঠ অভিনেত্রী বিভাগে স্ক্রিন পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
মুম্বইয়ের অভিনেত্রী
নেপালি টেলিভিশন অভিনেত্রী
তেলুগু চলচ্চিত্র অভিনেত্রী
বাংলা চলচ্চিত্র অভিনেত্রী
কন্নড় চলচ্চিত্র অভিনেত্রী
নেপালি চলচ্চিত্র প্রযোজক
বাহুন
খস জাতিগোষ্ঠী
গুগল ম্যাপ মেকার

গুগল ম্যাপমেকার গুগলের একটি পরিসেবা যা গুগল ২০০৮ সালের জুন মাসে শুরু করে।   ম্যাপমেকার  হলো গুগল মানচিত্রকে সমৃদ্ধ করার একটি মুক্ত বিষয়বস্তু সহযোগী মানচিত্রিকরণ প্রকল্প, যার উদ্দেশ্য হল বিশ্বের সমস্ত ভৌগোলিক বস্তু চিহ্নিত করা এবং তাদের জন্য দরকারি বিবরণ প্রদান করা।

পরিচালনা পটভূমি (ইন্টারফেস)  
ব্যাবহারকারিরা তাদের অভিজ্ঞতার উপর ভিত্তি করে রাস্তা, রেলপথ, নদী ও অন্যান্য আনুষঙ্গিক বিষয়গুলো অঙ্কন করতে পারতো।

ম্যাপমেকার পালস্‌ 
ম্যাপমেকার পালস্ এমন একটি পাতা যাতে ব্যবহারকারী কর্তৃক সর্বশেষ সম্পাদনা প্রদর্শিত হতো।

উপলব্ধতা 
গুগল ম্যাপমেকার পরিসেবাটি বিশ্বের উন্নত ও উন্নয়নশীল দেশ সমুহে চালু ছিল (যেমন- বাংলাদেশ, ভারত, যুক্তরাজ্য প্রভৃতি)।

২০১৫ 
২০১৫ সালের এপ্রিল থেকে গুগল তাদের গুগল ম্যাপমেকার পরিসেবাটি সাময়িকভাবে ব্যবহারকারীদের জন্য বন্ধ রাখে। তবে ১৪ আগস্ট বাংলাদেশ ও ভারতে ম্যাপমেকার আবারও চালু হয়। এই দুই দেশের ম্যাপারগণ আবারও ম্যাপিং করার সুবিধা পায়।

আরও দেখুন 
 গুগল
 গুগল ম্যাপস

তথ্যসূত্র

বহিঃসংযোগ 
 গুগল মানচিত্র
 গুগল ম্যাপমেকার
 ম্যাপিং বাংলাদেশ
 বাংলাদেশী ম্যাপার

গুগল মানচিত্র
গুগল পরিষেবা
বন্ধ হওয়া গুগল সফটওয়্যার
২০০৮-এ প্রতিষ্ঠিত ইন্টারনেট সম্পত্তি
২০১৭-এ বিলুপ্ত ইন্টারনেট সম্পত্তি
২০০৮-এর সফটওয়্যার
পার্সি ম্যাকডোনেল

পার্সি স্ট্যানিসলাস ম্যাকডোনেল (; জন্ম: ১৩ নভেম্বর, ১৮৬০ - মৃত্যু: ২৪ সেপ্টেম্বর, ১৮৯৬) লন্ডনের কেনসিংটনে জন্মগ্রহণকারী ইংরেজ বংশোদ্ভূত বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও, দীর্ঘদেহী পার্সি ম্যাকডোনেল অস্ট্রেলিয়া দলের অধিনায়কত্ব করেছেন। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন ম্যাকডোনেল।

ঘরোয়া ক্রিকেট 
ঘরোয়া প্রথম-শ্রেণীর ক্রিকেটে ছয়জন খেলোয়াড়ের অন্যতম হিসেবে অস্ট্রেলিয়ার তিনটি রাজ্যদলের (নিউ সাউথ ওয়েলস, কুইন্সল্যান্ড, ভিক্টোরিয়া) পক্ষে শীর্ষস্থানীয় ক্রিকেটে অংশ নিয়েছেন। তবে তিনি শেফিল্ড শিল্ডে ঐ তিন দলের পক্ষে খেলেননি। বাদ-বাকীরা হলেন - নীল হক (সাউথ অস্ট্রেলিয়া, তাসমানিয়া, ওয়েস্টার্ন অস্ট্রেলিয়া); ওয়াল্টার ম্যাকডোনাল্ড (কুইন্সল্যান্ড, তাসমানিয়া, ভিক্টোরিয়া); কার্ল কুইস্ট (নিউ সাউথ ওয়েলস, সাউথ অস্ট্রেলিয়া, ওয়েস্টার্ন অস্ট্রেলিয়া); গ্রেগ রোয়েল (নিউ সাউথ ওয়েলস, কুইন্সল্যান্ড, তাসমানিয়া) ও ওয়াল ওয়ামেসলি (নিউ সাউথ ওয়েলস, কুইন্সল্যান্ড, তাসমানিয়া)।

টেস্ট ক্রিকেট 
আক্রমণধর্মী ব্যাটসম্যান হিসেবে ম্যাকডোনেলের সুনাম ছিল। তার সময়কালে তিনি টেস্ট ব্যাটিং গড়ে শীর্ষস্থানীয় ক্রিকেটার ছিলেন। সিডনি ক্রিকেট গ্রাউন্ডে আলিক ব্যানারম্যানের সাথে ১৯৯ রানের মূল্যবান জুটি গড়েন। এতে তিনি নিজস্ব সেরা ১৪৭ রান তোলেন। দলের বাদ-বাকী ৯ ব্যাটসম্যানের সংগ্রহ ছিল মাত্র ২৯।

অস্ট্রেলিয়া ক্রিকেট দলের পক্ষে ছয় টেস্টে দলের অধিনায়কের দায়িত্ব পালন করেছেন তিনি। ১৮৮৬-৮৭ মৌসুমে প্রথম টেস্ট অধিনায়ক হিসেবে টসে জয়ী হয়ে ফিল্ডিংয়ের জন্য দলকে মাঠে নামান। তবে মিশ্র ফলাফলে নিজেকে জড়িয়ে রাখেন। ইংল্যান্ড দলকে মাত্র ৪৫ রানে অল-আউট করলেও দলের জয়ের জন্য কেউ চেষ্টা চালাননি। তন্মধ্যে, ১৮৮৮ সালে ইংল্যান্ড সফরেও অধিনায়কত্ব করেছেন।

দেহাবসান 
মাত্র ৩৫ বছর বয়সে হৃদযন্ত্রক্রীয়ায় আক্রান্ত হয়ে তার দেহাবসান ঘটে। এরপর তাকে ব্রিসবেনের টুয়ং সিমেট্রিতে সমাহিত করা হয়।

তথ্যসূত্র

আরও দেখুন 

 আলিক ব্যানারম্যান
 অস্ট্রেলিয়া জাতীয় ক্রিকেট দল
 অস্ট্রেলিয়া জাতীয় ক্রিকেট দলের অধিনায়কদের তালিকা

বহিঃসংযোগ 
 
 

১৮৬০-এ জন্ম
১৮৯৬-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়ার টেস্ট ক্রিকেট অধিনায়ক
অস্ট্রেলিয়ায় ইংরেজ অভিবাসনকারী
কুইন্সল্যান্ডের ক্রিকেটার
নিউ সাউথ ওয়েলসের ক্রিকেটার
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
১৮৫৮-এ জন্ম
বৃহত্তর লন্ডন থেকে আগত ক্রিকেটার
অস্ট্রেলীয় উপনিবেশে ইংরেজ অভিবাসনকারী
প্রদ্যোত

প্রদ্যোত () বা পজ্জোত (), যিনি চণ্ডপ্রদ্যোত মহাসেন নামেও পরিচিত ছিলেন, প্রদ্যোত রাজবংশের প্রতিষ্ঠাতা রাজা হিসেবে অবন্তী শাসন করেন।

রাজত্ব 
প্রদ্যোত গৌতম বুদ্ধের সমসাময়িক নৃপতি ছিলেন। তিনি বৎসরাজ উদয়নকে পরাজিত করেন, কিন্তু পরে উদয়ন প্রদ্যোতের কন্যা বাসবদত্তাকে বিবাহ করেন। মগধের হর্য্যঙ্ক রাজবংশীয় রাজা অজাতশত্রু প্রদ্যোতের আক্রমণ থেকে তার রাজধানী রাজগৃহকে রক্ষা করার জন্য প্রতিরক্ষা ব্যবস্থা গড়ে তোলেন। তিনি তক্ষশিলার রাজা পুষ্করসারিনির সঙ্গেও যুদ্ধে লিপ্ত হন।

বৌদ্ধ ধর্মের পৃষ্ঠপোষকতা 
ব্রাহ্মণ্য ধর্মের পৃষ্ঠপোষক প্রদ্যোত তার রাজপুরোহিত ও গৌতম বুদ্ধের শিষ্য মহাকচ্চায়নের প্রভাবে বৌদ্ধ ধর্মে আকৃষ্ট হন। মহাকচ্চায়নের উপদেশে তিনি যাগযজ্ঞ ও বলিদান ত্যাগ করে নৈতিক উৎকর্ষ সাধনে মনোনিবেশ করেন। তিনি গৌতম বুদ্ধকে অবন্তী রাজ্যে ধর্মপরচারের আমন্ত্রণ জানান। তার নির্দেশে মহাকচ্চায়ন বহু মানুষকে বৌদ্ধ ধর্মে দীক্ষিত করেন। প্রদ্যোত তার রাজ্যের কুবরঘর, পপাত পব্বত এবং মক্করকট নামক স্থানে বেশ কয়েকটি বৌদ্ধবিহার ও স্তূপ স্থাপন করেন।

তথ্যসূত্র 

প্রদ্যোত রাজবংশ
খ্রিস্টপূর্ব ৬ষ্ঠ শতাব্দীর ভারতীয় রাজশাসক
উত্তুরে সাদা গণ্ডার

{{Taxobox
| name = উত্তুরে সাদা গণ্ডারNorthern white rhinoceros| status = CR 
| status_system = iucn3.1
| status_ref =
| image=Northern_White_Rhinoceros_Angalifu.jpg
| image_caption = Angalifu, a male northern white rhinoceros at the San Diego Zoo Safari Park.  Angalifu died 14 December 2014
| regnum = Animalia
| phylum = কর্ডাটা
| classis = Mammalia
| ordo = Perissodactyla
| familia = Rhinocerotidae
| genus = Ceratotherium
| species = C. simum
| subspecies = C. s. cottoni
| range_map=Mapa distribuicao original white rhino.png
| range_map_caption= Orange = Northern white rhino range, Green = Southern white rhino range
| trinomial = Ceratotherium simum cottoni
| trinomial_authority = (Lydekker, 1908) 
}}উত্তুরে সাদা গণ্ডার' () (বৈজ্ঞানিক নাম: Ceratotherium simum cottoni'') হচ্ছে আফ্রিকা মহাদেশের গণ্ডার পরিবারের অন্তর্ভুক্ত সাদা গণ্ডার প্রজাতির একটি উপপ্রজাতি। এই উপপ্রজাতিটি বর্তমানে বিলুপ্তির শেষ প্রান্তে রয়েছে। এটি অতীতে পূর্ব ও মধ্য আফ্রিকার সাহারা অঞ্চলে পাওয়া যেত। বর্তমানে এটি মহাবিপন্ন এবং বুনো অবস্থায় বিলুপ্ত হয়ে গেছে। এরা আফ্রিকার সাভানা অঞ্চলের ঘাসযুক্ত এলাকায় বিচরণ করে। জন্মদানের ক্ষমতাসম্পন্ন আর মাত্র ৪টি গণ্ডার বন্দি-আধাবন্দি অবস্থায় কঙ্গোর ওল পেজেতা সংরক্ষণাগারে রয়েছে।

২০ ডিসেম্বর, ২০০৯ সালে চেক প্রজাতন্ত্র থেকে দুটি গণ্ডার কেনিয়ায় স্থানান্তর করা হয়। সেখানে ২০১০ সাল থেকে নবজাতক জন্মানোর চেষ্টায় ব্যর্থ হয়ে ২০১৪ সালের জানুয়ারিতে উত্তুরে সাদা গণ্ডারের সাথে দক্ষিণী সাদা গণ্ডারের সংকরায়ন ঘটানোর সিদ্ধান্ত নেয়া হয়েছে যাতে করে ভবিষ্যতে উত্তুরে সাদা গণ্ডার উপপ্রজাতিটির জিনগত বৈশিষ্ট্য টিকিয়ে রাখা যায়।

তথ্যসূত্র

বহিঃসংযোগ 
 Ol Pejeta Conservancy
 A detailed IUCN Red List entry
 An older list of northern white rhinos in captivity (In Czech)

গণ্ডার
আফ্রিকার স্তন্যপায়ী
দক্ষিণী সাদা গণ্ডার

{{Taxobox
| name = Southern white rhinoceros
| status = NT
| status_system = iucn3.1
| status_ref = 
| image= Ceratotherium simum Kruger Park 02.JPG
| image_caption = A Southern white rhinoceros at Kruger National Park, South Africa.
| regnum = Animalia
| phylum = কর্ডাটা
| classis = Mammalia
| ordo = Perissodactyla
| familia = Rhinocerotidae
| genus = Ceratotherium
| species = C. simum
| subspecies = C. s. simum
| range_map=Mapa distribuicao original white rhino.png
| range_map_caption=Range map in green
| trinomial = Ceratotherium simum simum
| trinomial_authority = (Burchell, 1817)
}}দক্ষিণী সাদা গণ্ডার' () (বৈজ্ঞানিক নাম: Ceratotherium simum simum'') হচ্ছে সাদা গণ্ডারের দুটি উপপ্রজাতির একটি। এই উপপ্রজাতিটি গণ্ডারদের ভেতর সবচেয়ে সাধারণ এবং পৃথিবীতে সবচেয়ে বেশি সংখ্যায় টিকে আছে।

বৈশিষ্ট্য
দক্ষিণী সাদা গণ্ডারের প্রশস্ত মুখ খাদ্য গ্রহণের উপযোগী এবং এই প্রজাতিটি সবচেয়ে সামাজিক।

তথ্যসূত্র

বহিঃসংযোগ 

গণ্ডার
আফ্রিকার স্তন্যপায়ী
১৮১৭-এ বর্ণিত স্তন্যপায়ী
দক্ষিণ আফ্রিকার প্রাণী
জিম্বাবুয়ের স্তন্যপায়ী
দক্ষিণ আফ্রিকার স্তন্যপায়ী
নামিবিয়ার স্তন্যপায়ী
আফগানিস্তান ক্রিকেট বোর্ড

আফগানিস্তান ক্রিকেট বোর্ড আফগানিস্তানের ক্রিকেটের সর্বোচ্চ ক্রীড়া নিয়ন্ত্রক সংস্থা। আফগানিস্তান ক্রিকেট বোর্ড (যার আগে নাম ছিল আফগানিস্তান ক্রিকেট ফেডারেশন) মূলত ১৯৯৫ সালে প্রতিষ্ঠিত হয়। এর সদরদপ্তর কাবুলে অবস্থিত।

আফগানিস্তান ক্রিকেট বোর্ড আন্তর্জাতিক ক্রিকেট কাউন্সেলে আফগানিস্তানের প্রতিনিধি ও ২০১৩ সাল থেকে এর সহযোগী সদস্য। তার আগে সংস্থাটি আইসিসির অনুমোদন প্রাপ্ত সদস্য ছিল ২০০১ সাল থেকে।

আফগানিস্তানের রাষ্ট্রপতি এসিবির প্রধান নির্ধারক হিসাবে কাজ করেন।

মাঠ সমুহ 

আফগানিস্তানের অভ্যন্তরে আন্তর্জাতিকমানের সুযোগ-সুবিধা না থাকা ও যথেষ্ট নিরাপত্তার অভাবে আফগানিস্তান তাদের হোমম্যাচ দেশের অভ্যন্তরে খেলে না। আফগানিস্তান আয়ারল্যান্ডের সাথে তাদের হোমম্যাচ শ্রীলঙ্কার রংগীরি দামবুলা আন্তর্জাতিক স্টেডিয়ামে খেলেছিল। তবে অধিকাংশ ম্যাচ ইউএসই এর শারজাহ ক্রিকেট এ্যাসোসিয়েশন স্টেডিয়াম-এ খেলে থাকে।

আফগানিস্তানের 'ক্রিকেটের রাজধানী' খ্যাত জালাবাদ শহরে শেরজাই ক্রিকেট স্টেডিয়াম এর কাজ চলছে। এছাড়াও দেশের দক্ষিণাঞ্চলে কাবুল জাতীয় ক্রিকেট স্টেডিয়াম ও কান্দাহার আন্তর্জাতিক ক্রিকেট স্টেডিয়াম এর উন্নয়ন কাজ চলছে। ২০১০ সালে আফগানিস্তান ক্রিকেট বোর্ডের চেয়ারম্যান আগামি দুই বছরের মধ্যে ৩৪টি ক্রিকেট গ্রাউন্ড তৈরির ঘোষণা দেন।

উল্লেখযোগ্য ক্রিকেট স্টেডিয়াম সমুহ-
 গাজী আমানুল্লাহ খান আন্তর্জাতিক ক্রিকেট স্টেডিয়াম
 কাবুল জাতীয় ক্রিকেট স্টেডিয়াম
 কান্দাহার আন্তর্জাতিক ক্রিকেট স্টেডিয়াম (কাজ চলছে)
 শেরজাই ক্রিকেট স্টেডিয়াম (কাজ চলছে)

জাতীয় দল 

আফগানিস্তান জাতীয় ক্রিকেট দল আন্তর্জাতিক ক্রিকেট ম্যাচে আফগানিস্তানের প্রতিনিধিত্ব করে। জাতীয় দল গঠন ও পরিচালনার দায়িত্ব এসিবির উপর ন্যাস্ত। আফগানিস্তানের জাতীয় দল ২০০১ সালে গঠিত হয় এবং ২০০৯ সালে বিশ্বকাপ ক্রিকেটের বাছাই পর্বে অংশগ্রহণ করে। তার আগে ২০০৮ সালে বিশ্ব ক্রিকেট লীগে অংশগ্রহণ করে। এসিবির চেষ্টায় ২০১০ সালে কুয়েতে অনুষ্ঠিত এসিসি ট্রফিতে নেপালকে হারিয়ে জয়লাভ করে।

জাতীয় মহিলা ক্রিকেট দল 
আফগানিস্তান জাতীয় মহিলা ক্রিকেট দল আন্তর্জাতিক মহিলা ক্রিকেটে আফগানিস্তানের প্রতিনিধিত্ব করে। জাতীয় মহিলা দল ২০১০ সালে গঠিত হয় যার অধিকাংশ খেলোয়াড় ছিল কাবুলের। নতুন দল হলেও দ্রুত সাফল্য পায়। তারা ২০১১ সালে কুয়েতে অনুষ্ঠিত এসিসি টি২০ -তে অংশগ্রহণ করে।

তথ্যসূত্র 

১৯৯৫-এ প্রতিষ্ঠিত
ক্রিকেট প্রশাসন
এশিয়ায় ক্রিকেট
আফগানিস্তান
আফগানিস্তানের খেলাধুলা
আফগানিস্তানে ক্রিকেট
আফগানিস্তানে ক্রীড়া
পালক (অবন্তী)

পালক () প্রদ্যোত রাজবংশের দ্বিতীয় রাজা হিসেবে অবন্তী শাসন করেন।

সংক্ষিপ্ত পরিচয় 
অবন্তী রাজ্যের রাজা প্রদ্যোতের পর তাঁর পুত্র পালক সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়।

তথ্যসূত্র 

প্রদ্যোত রাজবংশ
অবন্তীবর্ধন

অবন্তীবর্ধন () বা নন্দীবর্ধন () বা বর্তিবর্ধন () প্রদ্যোত রাজবংশের অন্তিম রাজা হিসেবে অবন্তী শাসন করেন।

সংক্ষিপ্ত পরিচয় 
পুরাণে আর্য্যকের পরে অবন্তী রাজ্যের পরবর্তী শাসক হিসেবে বর্তিবর্ধন বা নন্দীবর্ধনের উল্লেখ রয়েছে, কিন্তু এই নামগুলি সম্ভবতঃ অবন্তীবর্ধনের ভিন্ন নাম; কথাসরিৎসাগর অনুসারে, যিনি পালকের পুত্র বা নেপালী বৃহৎকথা অনুসারে, পালকের ভ্রাতা গোপালের পুত্র হিসেবে যিনি পরিচিত। মগধের রাজা শিশুনাগ অবন্তীবর্ধনকে পরাজিত করে অবন্তী রাজ্যকে মগধের অন্তর্ভুক্ত করেন।

তথ্যসূত্র 

প্রদ্যোত রাজবংশ
মুদ্রারাক্ষস

মুদ্রারাক্ষস () চতুর্থ শতাব্দী বা অষ্টম শতাব্দীতে সংস্কৃত কবি বিশাখদত্ত দ্বারা রচিত একটি ঐতিহাসিক নাটক বিশেষ। জটিল রাজনৈতিক ও কূটনৈতিক কৌশলের মধ্যে দিয়ে মৌর্য্য সম্রাট চন্দ্রগুপ্ত মৌর্য্যের রাজনৈতিক উত্থান এই নাটকের মূল উপজীব্য।

কাহিনী 
এই নাটকের কাহিনী মৌর্য্য সম্রাট চন্দ্রগুপ্ত মৌর্য্যকে ঘিরে আবর্তিত হয়েছে। হিমালয়ের কোনও একটি রাজ্যের অধীশ্বর পর্বতেশ্বরের সঙ্গে চন্দ্রগুপ্ত মৌর্য্যের রাজনৈতিক পরামর্শদাতা চাণক্য কূটনৈতিক মিত্রতা স্থাপন করে নন্দ সাম্রাজ্যকে পরাজিত করতে সক্ষম হন। কিন্তু এই সময়, পর্বতেশ্বরকে বিষপ্রয়োগে হত্যা করা হলে মলয়কেতু তার স্থানে সিংহাসনে আরোহণ করেন। নন্দ সাম্রাজ্যের প্রাক্তন মন্ত্রী রাক্ষসের সঙ্গে মিলিত ভাবে মলয়কেতু নন্দ সাম্রাজ্যের অধিকৃত এলাকা দাবি করেন। শেষ নন্দ সম্রাট ধননন্দের হত্যার প্রতিশোধ নিতে মলয়কেতুর সহায়তায় রাক্ষস রাজধানী আক্রমণ করে চন্দ্রগুপ্ত মৌর্য্যকে হত্যার পরিকল্পনা করেন।

এই পরিস্থিতিতে চাণক্য যেন তেন প্রকারে রাক্ষসকে চন্দ্রগুপ্ত মৌর্য্যের প্রধানমন্ত্রী হিসেবে দায়িত্ব পালন করাতে চেয়েছিলেন। রাক্ষসের প্রতীক মুদ্রাটি (সীলমোহর) হস্তগত করে চাণক্য চন্দ্রগুপ্ত মৌর্য্যকে উদ্দেশ্য করে একটি নকল চিঠি প্রস্তুত করেন। এই চিঠিতে রাক্ষসের মুদ্রার ছাপ (সীলমোহর) দিয়ে লেখা হয় যে তিনি চন্দ্রগুপ্ত মৌর্য্যের শিবিরে যোগ দিতে ইচ্ছুক। চাণক্য প্রথমেই মলয়কেতুর নিকট এই চিঠির বিষয়ে বার্তা পাঠালে তাতে বিশ্বাস করে মলয়কেতু রাক্ষসের সঙ্গত্যাগ করেন। এই ভাবে চাণক্য রাক্ষসকে তার সঙ্গীদের থেকে দূরে সরিয়ে দেন। পরবর্তী কৌশল হিসেবে তিনি রাক্ষসের বন্ধু চন্দনদাসের মৃত্যুদণ্ড দিলে রাক্ষস তাকে বাঁচাতে, আত্মসমর্পণে ও চন্দ্রগুপ্ত মৌর্য্যের প্রধানমন্ত্রী হিসেবে দায়িত্ব পালনে বাধ্য হন।

পরবর্তী যুগে 
ষোড়শ শতাব্দীতে ধুন্দিরাজা এই নাটকের টীকাভাষ্য রচনা করেন। এই নাটকের একটি তামিল অনুবাদ রয়েছে। ১৮৮৯ খ্রিষ্টাব্দে কেশবলাল ধ্রুব মেল নি মুদ্রিকা নামে এই নাটকের গুজরাটি অনুবাদ করেন। ১৯৯১ খ্রিষ্টাব্দে সম্প্রচারিত চাণক্য নামক টেলিভিশন ধারাবাহিকের শেষ কয়েকটি অংশ মুদ্রারাক্ষসের ওপর নির্ভর করে নির্মিত হয়েছিল।

তথ্যসূত্র

আরো পড়ুন
 
 . Second edition 1893, Fifth edition 1915.
 
 
 
 . Reprint 2004,  First edition 1900
 
 
 
  Review
  
 

সংস্কৃত নাটক
ঐতিহাসিক নাটক
প্রাচীন ভারতীয় সংস্কৃতি
ভারতীয় পুরুষের সাংস্কৃতিক চিত্রায়ণ